section_heading: Villa rustica na brdu Kolci
paragraph_text: Ova je vila isključivo gospodarski objekt jer se sastoji od četiri preše za masline i velikog podruma za maslinovo ulje (cella olearie). Prema jugozapadnoj i najsunčanijoj strani postavljeno je devet stambenih prostorija za villicusa i robove. Sjeveroistočni dio čini velika ''cella olearia''. ''Smrzavanje ulja sprječava prodor svjetla i topline koji dolazi preko dvorišta i portika s jugozapadne strane. Cella olearia podijeljena je nizom stupova od klinasto klesanog kamena u dva dijela. U jednoj su prostoriji bili keramički recipijenti dolia za pohranu ulja. Na ovu se prostoriju nadovezuju kuhinja, skladište i ostale radne prostorije. Dvorište je okružno s tri strane portikom, a gradnja stupa podsjeća na granju onih u kapitolijskim vilama.